

**JAVNI POZIV**

**za potpore turističkim događanjima i manifestacijama na području Splitsko- dalmatinske županije u 2025. godini**

**Split, 26. veljače 2025. godine**

Na temelju članka 46., stavka 1., točke 1. Zakona o turističkim zajednicama i promicanju hrvatskog turizma („Narodne novine“ NN 52/19.), Statuta Turističke zajednice Splitsko-dalmatinske županije i Uredbe Komisije (EU) br. 1407/2013 od 18. prosinca 2013. o primjeni članaka 107. i 108. Ugovora o funkcioniranju Europske unije na *de minimis* potpore (SL EU L 352/2013), te temeljem Programa rada za 2025. godinu, Turistička zajednica Splitsko-dalmatinske županije objavljuje

**JAVNI POZIV**

**Za dodjelu potpore turističkim događanjima i manifestacijama u 2025. godini**

**I. Predmet Javnog poziva**

Programom rada Turističke zajednice Splitsko-dalmatinske županije (u nastavku TZ SDŽ) za 2025. godinu pod stavkom *2.4. Podrška razvoju turističkih događanja* planirana su sredstva namijenjena za sufinanciranje turističkih manifestacija i događanja na području Splitsko-dalmatinske županije.

Potpore sukladno ovom Programu, TZ SDŽ će dodjeljivati sukladno Uredbi Komisije (EU) 1407/13 od 18. prosinca 2013. godine o primjeni članka 107. i 108. Ugovora o funkcioniranju Europske unije na *de minimis* potpore ( dalje: Uredba Komisije 1407/2013).

*Obrazloženje*

*Visina potpore koja se dodjeljuje jednom Korisniku može iznositi najviše 200.000 EUR (dvjestotisuća eura), tijekom bilo kojeg razdoblja od 3 (tri) fiskalne godine.*

Korisnik potpore dužan je TZ SDŽ, kao davatelju potpore, dostaviti potpisanu i ovjerenu izjavu o svim državnim potporama i *de minimis* potporama koje je isti koristio u tekućoj i prethodne (2) dvije fiskalne godine, a koje je dobio od svih davatelja državne potpore neovisno o razini (državna, EU fondovi, regionalna, lokalna) kako se ne bi premašile gornje granice.

**Predmet Javnog poziva je dodjela bespovratnih novčanih sredstava Turističke zajednice Splitsko-dalmatinske županije za turistička događanja i manifestacije od lokalnog, regionalnog, nacionalnog i/ili međunarodnog značaja kao motiva dolaska turista u destinaciju, a koje doprinose slijedećim ciljevima:**

* **Brandiranju destinacije na specifičan, autentičan način**
* **Promociji tradicije kroz razvoj eno i gastro ponude**
* **Promociji dalmatinskog stila života**
* **Očuvanju kulturne i povijesne baštine**
* **Podizanju kvalitete i količine turističke ponude**
* **Razvoju kulturnog, aktivnog, ruralnog, vjerskog, zdravstvenog i ostalih selektivnih oblika turizma**
* **Razvoju sadržaja koji omogućavaju poboljšavanje kvalitete i produženju turističke sezone**
* **Povećanju turističke i ugostiteljske ponude**

Sva prijavljena turistička događanja, odnosno manifestacije moraju istaknuti jasnu poveznicu s glavnim turističkim proizvodima Županije.

Prednost imaju turističke manifestacije koje se održavaju u **predsezoni i posezoni** i vezane su uz proizvode od interesa za Turističku zajednicu Splitsko-dalmatinske županije - kultura, aktivni turizam, gastronomija i nautika.

Sredstva potpore odobravat će se za organizaciju i realizaciju:

**I. Lokalnih, županijskih, nacionalnih i međunarodnih turističkih događanja na području Splitsko-dalmatinske županije, i to:**

1. Kulturnih manifestacija,
2. Tradicionalnih manifestacija,
3. Zabavnih manifestacija,
4. Sportskih/out door manifestacija
5. Eno-gastronomskih manifestacija,
6. Ostalih manifestacija

**Minimalan iznos sredstava dodijeljen po jednoj manifestaciji iznosi 1.500,00 eura, dok najveći mogući dodijeljen iznos po manifestaciji iznosi 7.500,00 eura.**

**Sredstva TZ SDŽ koja korisnici dobivaju po ovom Javnom pozivu predstavljaju bruto sredstva.**

Svi prijavitelji moraju jasno naznačiti plan promocije (obrazac koji se nalazi u prijavnoj dokumentaciji). Loše ili nedovoljno razrađen plan promocije i brendiranja umanjivati će ukupne bodove.

**OBVEZE ORGANIZATORA**

**Prilikom dostave dokazne dokumentacije o izvršenju manifestacije, potrebno je:**

* **Dostaviti realizirani media plan**
* **navesti sve poveznice gdje je ista bila oglašena**
* **prilikom oglašavanja navesti poveznicu na web stranicu Turističke zajednice Splitsko-dalmatinske županije** [**www.dalmatia.hr**](http://www.dalmatia.hr)
* **ukoliko imaju društvene mreže (Facebook, Instagram) na svom profilu kad objavljuju fotografije/video materijale s događanja za koji su se prijavili, iste označiti s hashtagom #centraldalmatia, #dalmatia i označiti službeni profil TZ SDŽ @centraldalmatia i @dalmatiahr**
* **dostaviti najmanje tri fotografije samog događaja u visokoj rezoluciji (300 DPI) prilikom podnošenja dokazne dokumentacije o održanoj manifestaciji.**

Prednost pri dodjeli sredstava imat će ona događanja, odnosno manifestacije koje imaju **dodatne pokrovitelje**.

Prilikom donošenja odluke o dodjeli sredstava TZ SDŽ će nastojati voditi računa o tematskom i vremenskom aspektu događanja kao i o ravnomjernoj geografskoj rasprostranjenosti na način da će pokušati održati barem približnu distribuciju između manifestacija koje se održavaju u pred i po sezoni.

Za održivost turističke ponude nužno je razvijati manifestacije koje nude nove proizvode, u dijelovima destinacije koji su do sada bili zapostavljeni ili zastupljeni u manjem obujmu stoga će prijavitelji koji manifestacije planiraju održati na manje razvijenim područjima biti dodatno vrednovani.

**Turistička zajednica neće vrednovati događanja/manifestacije poput:**

* **proslava dana grada, vjerskih blagdana, hodočašća i slično**
* **malonogometnih turnira i ostalih sportskih turnira isključivo lokalnog karaktera**
* **izložbe lokalnog karaktera (stalne postave)**
* **konferencije, kongrese i stručne skupove**
* **edukacije**
* **humanitarne manifestacije i događanja**
* **sufinanciranja aplikacija**
* **organizaciju raznih memorijalnih turnira**
* **ostale manifestacije koje nisu turističkog karaktera po procjeni komisije**

**II. Namjena sredstava**

Bespovratna sredstva potpore mogu se dodijeliti i koristiti isključivo za turistička događanja, odnosno manifestacije koje se održavaju u 2025. godini na području Splitsko-dalmatinske županije. Sredstva su namijenjena za sufinanciranje troškova nabave roba i usluga za neposrednu realizaciju manifestacija i to:

* najam opreme (audio i vizualna tehnika, pozornica i sl.)
* nabava radnog/potrošnog materijala vezanog za organizaciju događanja
* najam prostora za održavanje događanja
* najam prijevoznih sredstava u svrhu prijevoza organizatora i izvođača vezan uz organizaciju događanja
* troškove smještaja, putne troškove izvođača i vanjskih suradnika
* honorare (temeljem ugovora) izvođača i vanjskih suradnika
* zakup medijskog prostora i/ili troškove promocije događanja u destinaciji i inozemstvu (studijska putovanja stranih novinara, posebne prezentacije i događanja u suradnji s predstavništvima Hrvatske turističke zajednice u inozemstvu, medijska promocija i dr.)
* izradu promotivnih i informativnih materijala (prospekti, karte, CD, DVD, filmovi i dr.)
* usluge zaštitarske službe
* druge troškove neposredne organizacije događanja, koje TZ SDŽ smatra opravdanim.

**Kandidature koje su podnesene u 2024. godini, a kojima su odobrena sredstva no ista nisu opravdali u zadanom roku, odnosno nisu podnijeli zahtjev za isplatom niti podnijeli ostalu popratnu dokumentaciju NEMAJU PRAVO PODNOŠENJA PRIJAVE ZA 2025. godinu. Navedeno se ne odnosi se na organizatore koji nisu održali događanje, odnosno manifestaciju te su o istom obavijestili TZ SDŽ.**

**Bespovratna sredstva potpore ne mogu se dodijeliti i koristiti za:**

* Kupnju nekretnina (objekata i zemljišta) i prijevoznih sredstava
* Troškove redovnog poslovanja organizatora manifestacije (plaće i ostala primanja zaposlenih, troškove prijevoza i putovanja zaposlenih, studijska putovanja, pokriće gubitaka, poreze i doprinose, kamate na kredite, carinske i uvozne pristojbe ili bilo koje druge naknade),
* Izradu studija, elaborata, projektne i druge dokumentacije,
* Sve druge troškove koji nisu vezani za realizaciju kandidirane manifestacije.
* Troškove promocije na vlastitim kanalima

**III. Korisnici sredstava**

Za sredstva potpore mogu se kandidirati pravne i fizičke osobe (dalje u tekstu: Organizator) i to:

* turističke zajednice
* jedinice lokalne i regionalne samouprave
* trgovačka društva
* obrti
* zadruge
* javne ustanove
* ustanove u kulturi
* umjetničke organizacije
* udruge.

**Prijave se mogu poslati za sufinanciranje događanja/manifestacija koji će se provoditi tijekom 2025. godine.**

**Svaki organizator ima pravo na ovaj poziv poslati najviše dvije (2) prijave za sufinanciranje određenog događanja/manifestacije.**

**Ako događanje/manifestacija ima više (su)organizatora isto može kandidirati samo jedan od (su)organizatora.**

**Za potpore se ne mogu kandidirati Organizatori koji su obveznici plaćanja turističke pristojbe i/ili članarine a iste nisu podmirili, te koji nisu platili sve dospjele porezne obveze i obveze za mirovinsko i zdravstveno osiguranje.**

U slučaju Udruga osnovni uvjet za odabir događanja/manifestacija je usklađenost neprofitne organizacije sa Zakonom o financijskom poslovanju i računovodstvu neprofitnih organizacija (NN 121/14), a ukoliko se radi o udruzi i sa Zakonom o udrugama (NN 74/14).

**IV. Prihvatljivost troškova**

TZ SDŽ može Organizatoru odobriti potporu do 50% opravdanih/prihvatljivih troškova događanja, odnosno manifestacije.

**V. Kriteriji za odobravanje potpora TZ SDŽ su:**

* Značaj događanja/manifestacije/projekta (turistički razvoj)
* Snaga tradicije /godine održavanja
* Održivi razvoj svih dijelova Županije
* Vremenski period održavanja događanja/manifestacije/projekta
* Udio vlastitih sredstava
* Ukupna vrijednost događanja/manifestacije
* Medijska pokrivenost (lokalna, nacionalna, međunarodna)
* Posebna promocija selektivnih oblika turizma
* Uvođenje novih vrijednosti
* Razrađenost plana promocije

**VI. Potrebna dokumentacija**

Za kandidiranje manifestacija za dodjelu potpore TZSDŽ organizator mora dostaviti:

1. Obrazac zahtjeva „PM-2025“ koji je sastavni dio Javnog poziva (objavljen na web stranici

 [www.dalmatia.hr](http://www.dalmatia.hr)),

2. Obrazac izjave „OPD-2025“ (objavljen na web stranici [www.dalmatia.hr](file:///C%3A%5CUsers%5CMaja%5CDesktop%5CMAJA2018%5CNATJE%C4%8CAJ%202018%20MANIFESTACIJE%5Cwww.dalmatia.hr)),

3. Dokaz o pravnom statusu organizatora događanja/manifestacije (preslika izvoda iz trgovačkog,

 obrtnog ili drugog odgovarajućeg registra),

4. Potvrdu nadležne Porezne uprave o nepostojanju duga organizatora prema državi (ovaj

 dokaz ne smije biti stariji od 30 dana od dana objave ovog natječaja),

5. Izjavu o podmirenim dugovanjima, IPD-2025 (objavljenu na linku www.dalmatia.hr)

6. Program i troškovnik manifestacije,

7. Pismo potpore lokalne turističke zajednice (osim za TZ) – Obrazac PP-2025 (objavljen na

 web stranici [www.dalmatia.hr](file:///C%3A%5CUsers%5CMaja%5CDesktop%5CMAJA2018%5CNATJE%C4%8CAJ%202018%20MANIFESTACIJE%5Cwww.dalmatia.hr)) nije obavezno!

8. Obrazac privole za obradu osobnih podataka koji se koriste pri obradi natječajne

 dokumentacije, potpisuju ga osobe čiji se osobni podatci upisuju u obrazac PR-2025

 (objavljen na web stranici [www.dalmatia.hr](http://www.dalmatia.hr)),

9. Obrazac PLP-2025 (objavljen na web stranici [www.dalmatia.hr](file:///C%3A%5CUsers%5CMaja%5CDesktop%5CMAJA2018%5CNATJE%C4%8CAJ%202018%20MANIFESTACIJE%5Cwww.dalmatia.hr)),

10. Obrazac IDF-2025 izjava o nepostojanju dvostrukog financiranja (objavljen na web stranici

 [www.dalmatia.hr](file:///C%3A%5CUsers%5CMaja%5CDesktop%5CMAJA2018%5CNATJE%C4%8CAJ%202018%20MANIFESTACIJE%5Cwww.dalmatia.hr))

TZ SDŽ zadržava pravo u svakom trenutku od organizatora događanja, odnosno manifestacije zatražiti dodatna pojašnjenja/podatke zahtjeva.

**VII. Postupak realizacije programa**

O zahtjevima pristiglim na Javni poziv raspravlja Povjerenstvo za provedbu Programa podrške razvoju turističkih događanja koje ima četiri člana, a imenuje ga Turističko vijeće Turističke zajednice Splitsko-dalmatinske županije. Povjerenstvo predlaže donošenje Odluke o raspodjeli sredstava iz navedenog programa.

S korisnicima se sklapa Ugovor o namjenskom korištenju sredstava kojim se reguliraju međusobna prava i obveze.

Popis korisnika s iznosom i namjenom dodijeljenih sredstava po organizatoru/korisniku bit će objavljen na internetskim stranicama Turističke zajednice Splitsko-dalmatinske županije ([www.dalmatia.hr](http://www.dalmatia.hr)) u roku od 15 dana od dana donošenja Odluke o odabiru događanja i manifestacija te dodjeli bespovratnih sredstava potpore.

**VIII. Rok i način podnošenja kandidature**

Organizatori događanja, odnosno manifestacije, kandidaturu s cjelokupnom dokumentacijom podnose Turističkoj zajednici Splitsko-dalmatinske županije.

**Kandidature se šalju u zatvorenoj omotnici s naznakama „Javni poziv za potpore turističkim događanjima i manifestacijama na području Splitsko- dalmatinske županije u 2025. godini – ne otvaraj“.**

**Kandidature se šalju na adresu:**

 **Turistička zajednica Splitsko-dalmatinske županije**

 **Prilaz braće Kaliterna 10**

 **21000 Split**

**Rok podnošenja kandidature je 26. ožujka 2025. godine do 15.00 sati (u obzir dolaze i kandidature s datumom otpreme pošte od 26. ožujka 2025. godine).**

Turistička zajednica Splitsko-dalmatinske županije zadržava pravo u svakom trenutku stavljanja ovog Javnog poziva van snage u slučaju izvanrednih i nepredviđenih okolnosti.

**IX. Način isplate potpore**

**KRAJNJI ROK ZA DOSTAVU DOKUMENTACIJE ZA ISPLATU DODJELJENIH SREDSTAVA ZA DOGAĐANJA, ODNOSNO MANIFESTACIJE KOJE SE ODRŽAVAJU:**

* **DO 31.08. 2025. JE SRIJEDA 15.10. 2025. GODINE.**
* **ZA MANIFESTACIJE KOJE SE ODRŽAVAJU NAKON 31.08. 2025. GODINE ROK JE PETAK 14.11. 2025. GODINE**
* **ZA MANIFESTACIJE KOJE SE ODRŽAVAJU NAKON 14.11. 2025. GODINE ROK JE 20.01. 2026. GODINE.**

**ZAHTJEVI ZA ISPLATOM POSLANI VAN NAVEDENIH ROKOVA NEĆE BITI UVAŽENI TE SREDSTVA NEĆE BITI ISPLAĆENA.**

TZ SDŽ će odobrena sredstva potpore doznačiti organizatoru nakon realizacije događanja, odnosno manifestacije i po primitku cjelokupne potrebne dokumentacije utvrđene ugovorom (**Obrazac za završno opisno izvješće, Obrazac za završno financijsko izvješće**-objavljen na www.dalmatia.hr, **Obrazac zahtjeva za isplatom sredstava ZIS-2025** - objavljen na [www.dalmatia.hr](http://www.dalmatia.hr), foto i/ili druga dokumentacija kojom se dokazuje realizaciju događanja/manifestacije, računi izvođača/dobavljača i druge dokaznice/dokumenti kojima se dokazuje realizacija događanja, odnosno manifestacije).

 **Turistička zajednica Splitsko-dalmatinske županije**

 **Ivana Vladović, direktorica**

Split, 26. veljače 2025. godine